રાજકોટ: રાજ્યના પૂર્વ મુખ્યમંત્રી અને દિગ્ગજ નેતા કેશુભાઇ પટેલના સૌથી મોટા પુત્ર જગદીશભાઇ પટેલનું રવિવારે અમદાવાદમાં દુ:ખદ અવસાન થયું હતું. સાંજે અમદાવાદમાં જ તેમની સ્મશાનયાત્રા નીકળી હતી. આજે ગુરૂવારે રાજકોટમાં સવારે 10થી 12 વાગ્યા સુધી જનકલ્યાણ કોમ્યુનિટી હોલ ખાતે બેસણું રાખવામાં આવ્યું હતું. પરંતુ મીડિયાને દૂર રાખવામાં આવ્યું હતું. બપોર પછી કેશુભાઇના રાજકોટ સ્થિત ઘરે શાંતિયજ્ઞ યોજાયો હતો. જેમાં સીએમ વિજય રૂપાણીએ આહુતિ આપી પરિવારને સાંત્વના આપી હતી.